Subject: Selgitustaotlus seoses Tehisintellektimäärusega
From: "Norman Aasma" <[email-masked]>
To: "Justiits- ja Digiministeerium" <[email-masked]>
Date: Tue, 9 Dec 2025 09:43:25 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere,

Minu nimi on Norman Aasma ja pöördun Teie poole Eesti Energiast seoses
paari küsimusega, mis puudutab Tehisintellektimäärust.

Nimelt, määruse artikkel 27 lg 1 sätestab järgmist: "Enne artikli 6 lõikes
2 osutatud suure riskiga tehisintellektisüsteemi juurutamist, välja
arvatud suure riskiga tehisintellektisüsteemide puhul, mis on ette nähtud
kasutamiseks III lisa punktis 2 loetletud valdkonnas, hindavad juurutajad,
kes on avalik-õiguslikud asutused või avalikke teenuseid osutavad
eraõiguslikud üksused, ning III lisa punkti 5 alapunktides b ja c osutatud
suure riskiga tehisintellektisüsteemide juurutajad põhiõigustele avalduvat
mõju, mida sellise süsteemi kasutamine võib avaldada." Seega puudutab
juurutajatele kohalduv mõjuhinnangu kohustus ka avalikke teenuseid
osutavaid eraõiguslikke üksuseid. Määruse põhjenduspunkt 96 täpsustab, et
"üksikisikutele olulisi avalikke teenuseid võivad osutada ka eraõiguslikud
üksused. Selliseid avalikke teenuseid osutavad eraõiguslikud üksused on
seotud avalikku huvi pakkuvate ülesannetega sellistes valdkondades nagu
haridus, tervishoid, sotsiaalteenused, eluase, õigusemõistmine."
Põhjenduspunkti sõnastuse järgi ei ole see üksuste loetelu ammendav.
Sellest johtuvalt sooviks täpsustada, et milliseid avalikke teenuseid
osutavaid eraõiguslikke üksuseid on määruses täpselt silmas peetud või
peaks see olema eraõiguslike üksuste enda ülesanne analüüsida, kas nende
näol on tegemist üksikisikutele olulisi avalikke teenuseid pakkuvae
eraõiguslike üksustega?

Lisaks, milline on hetkene seis TI määruse kohase turujärelvalveasutuse
määramisega Eestis? Avalikest allikatest hetkel selle kohast infot ei
leidu.

Ette tänades!

Lugupidamisega

Norman Aasma
Andmekaitse jurist

 <https://www.enefit.com/>

Lelle 22, 11318 Tallinn | enefit.com <http://enefit.com/>

Facebook <https://www.facebook.com/EnefitEesti>  | LinkedIn
<https://www.linkedin.com/company/73866/>  | Instagram
<https://www.instagram.com/EnefitEesti>